ഗ്രീന് ബുക്സ് എംഡി കൃഷ്ണദാസ് അന്തരിച്ചു തൃശൂര്: ഗ്രീന് ബുക്സിന്റെ മാനേജിങ് ഡയറക്റ്റര് കൃഷ്ണദാസ് ആര് വത്സന് അന്തരിച്ചു. ഗള്ഫിലും തൃശൂരിലും സാഹിത്യസാംസ്കാര രംഗത്ത് സജീവ സാന്നിദ്ധ്യമായിരുന്നു കൃഷ്ണ ദാസ്. പ്രാധകന് മാത്രമല്ല ഗ്രന്ഥകര്ത്താവു കൂടിയായിരുന്നു കൃഷ്ണദാസ്. 3.30 ന് അയ്യന്തോളിലെ സ്വവസതിയില് വച്ചായിരുന്നു അന്ത്യം. ഭാര്യ: ഗിരിജ. മക്കള്: ഡോ. നീതി, ബിശ്വാസ്. മരുമകന്: ഡോ. മിഥുന്. ശവസംസ്കാരം ഇന്ന് രാവിലെ 9 മണിക്ക് പാറമേക്കാവ് ശാന്തി ഘട്ടില്. കൃഷ്ണദാസ് എന്നത് തൂലികാനാമമാണ്. പത്രപ്രവര്ത്തകന്, എഴുത്തുകാരന്, പ്രസാധകന് എന്നീ നിലകളില് പ്രശസ്തന്. തൃശൂര് ആസ്ഥാനമായ ഗ്രീന് ബുക്സിന്റെ അമരക്കാരന്. 1951ല് തൃശൂര് ജില്ലയിലെ ഏങ്ങണ്ടിയൂരില് ജനനം. പഠനത്തിനു ശേഷം എഴുപതുകളുടെ തുടക്കത്തില് ഗള്ഫ്നാടുകളിലേക്ക് ചേക്കേറി. ഗള്ഫില് കുടിയേറിയ ആദ്യകാല പ്രവാസികളില് കൃഷ്ണദാസും ഉണ്ടായിരുന്നു. യു എ ഇ യിലെ ആദ്യകാല ദിനപ്പത്രമായ റോയിറ്റേഴ്സ് ബുള്ളറ്റിനില് പ്രവര്ത്തിച്ചു. തുടര്ന്ന് അബുദാബിയിലെ വിദേശ ബാങ്കായ ഹോങ്കോങ് ബാങ്കില് ദീര്ഘകാലം ഉദ്യോഗസ്ഥനായിരുന്നു. അക്കാലത്ത് ദേശാഭിമാനി പത്രത്തിന്റെ മിഡില് ഈസ്റ്റ് കോളമെഴുത്തുകാരനായി ഗള്ഫിലെ ജീവിതത്തെക്കുറിച്ച് ധാരാളം എഴുതി. അബുദാബിയില് ജോലി ചെയ്യുന്ന മലയാളികളുടെ സംഘടനയായ അബുദാബി ശക്തി തീയേറ്റേഴ്സിന്റെ മുഖ്യ സംഘാടകനായിരുന്നു. ഗള്ഫ് യുദ്ധകാലത്ത് യുദ്ധലേഖകനായും പ്രവര്ത്തിച്ചു. ഇതിനിടയില് ദുബായ് പുഴ അടക്കമുള്ള കൃഷ്ണദാസിന്റെ നിരവധി പുസ്തകങ്ങള് പ്രസിദ്ധീകൃതമായിരുന്നു. 1998ല് ഹോങ്കോങ് ബാങ്കില് നിന്നും വിരമിച്ച് നാട്ടിലേക്ക് മടങ്ങി. കുടുംബപരമായി സാഹിത്യത്തോട് ബന്ധപ്പെട്ടിരുന്ന കൃഷ്ണദാസിന് നാട്ടില് സാഹിത്യവുമായി ബന്ധപ്പെട്ട് എന്തെങ്കിലും തുടങ്ങണമെന്ന് ആഗ്രഹമുണ്ടായിരുന്നു. അങ്ങനെയാണ് കുറച്ചു സുഹൃത്തുക്കളുമായി ചേര്ന്ന് തൃശൂര് കേന്ദ്രമാക്കി ഗ്രീന് ബുക്ക്സ് തുടങ്ങുന്നത്. പ്രസാധന രംഗത്ത് തൃശൂരിന് മഹത്തായ പാരമ്ബര്യമാണ് ഉള്ളത്. മുണ്ടശേരി മാസ്റ്ററുടെ കറന്റ്റ് ബുക്സിനു മുമ്ബേ തന്നെ അപ്പന് തമ്ബുരാന്റെ മംഗളോദയം, കേരള സാഹിത്യ അക്കാദമി തുടങ്ങിയ പ്രസാധകര് തൃശൂരില് പേരും പെരുമയും നേടിയിരുന്നു. പിന്നീട് ചെറുതും വലുതുമായ നിരവധി പ്രസാധകര് തൃശൂരില് വന്നു പോയി. അതിലെ ഒടുക്കത്തെ കണ്ണിയായിരുന്നു ഗ്രീന് ബുക്ക്സ്. 2004ല് തുടങ്ങുമ്ബോള് സി ജി ശാന്തകുമാര് ആയിരുന്നു ഗ്രീന്ബുക്സിന്റെ ചെയര്മാന്. കേരള ശാസ്ത്ര സാഹിത്യ പരിഷത്തിന് തുടക്കം കുറിച്ചവരില് ഒരാളായ അദ്ദേഹം നിരവധി ശാസ്ത്രപുസ്തകങ്ങളുടെ രചയിതാവായിരുന്നു. 2007ല് അദ്ദേഹത്തിന്റെ ദേഹവിയോഗത്തെ തുടര്ന്ന് വാസു ഐലക്കാട് ചെയര്മാന് സ്ഥാനം ഏറ്റെടുത്തു. പ്രധാനപ്പെട്ട ഒട്ടെല്ലാ കൃതികളുടെയും ബൗദ്ധിക അവകാശം നിലവിലെ പ്രസാധക ഭീമന്മാരുടെ കയ്യിലായിരുന്നതിനാല് ഗ്രീന് ബുക്സിന് നൂതനമായ മാര്ഗ്ഗങ്ങള് അവലംബിക്കേണ്ടിവന്നു. ലോക ക്ലാസ്സിക്കുകള് പുനഃ പ്രസിദ്ധീകരിച്ചാണ് ആദ്യമായി ഈ രംഗത്തേക്ക് കടന്നുവന്നത്. പിന്നീട് പരമ്ബരാഗതമായ വഴികളിലൂടെ സുവര്ണ്ണ കഥകള്, പ്രിയ കവിതകള്, പ്രശസ്തരുടെ ജീവചരിത്രങ്ങള്, കുട്ടികളുടെ സാഹിത്യം എന്നിവ പ്രസിദ്ധീകരിച്ച് പ്രസാധന രംഗത്ത് കാലുറപ്പിച്ചു. ഗ്രീന് ബുക്ക്സ് പ്രസിദ്ധീകരിച്ച തന്റെ കവിതകളുടെ മലയാളം തര്ജ്ജുമ പ്രകാശനം ചെയ്യാന് മുന് പ്രധാനമന്ത്രി വി പി സിംഗ് തൃശൂരില് വന്നതും ബംഗ്ലാദേശ് എഴുത്തുകാരി തസ്ലിമ നസ്രീന് തന്റെ രചനകളുടെ മലയാളം തര്ജ്ജുമ വിളംബരം ചെയ്യാന് സംസ്ഥാന സര്ക്കാര് നല്കിയ വന് സുരക്ഷയോടുകൂടി കേരളമൊട്ടാകെ സഞ്ചരിച്ചതും ഗ്രീന് ബുക്സിനെ പുസ്തകപ്രേമികളുടെ ശ്രദ്ധാകേന്ദ്രമാക്കി. ഗ്രീന് ബുക്സിന്റെ പ്രസിദ്ധീകരണ ചരിത്രത്തിലെ നാഴികക്കല്ല് എന്നു പറയാവുന്നത് ബെന്യാമിന്റെ ആടു ജീവിത ത്തിന്റെ പ്രകാശനമാണ്. പ്രസാധന രംഗത്ത് ചരിതം സൃഷ്ടിച്ച ആ കൃതിയുടെ രണ്ടുലക്ഷത്തിലധികം കോപ്പികളാണ് വിറ്റുപോയത്. തന്റെ സ്വപ്നം സാക്ഷാത്കരിച്ച സംതൃപ്തിയിലാണ് കൃഷ്ണദാസ്. ഇന്ന് ഗ്രീന് ബുക്ക്സ് കേരളത്തിലെ അറിയപ്പെടുന്ന ഒരു പുസ്തക പ്രസിദ്ധീകരണശാലയാണ്. തൃശൂരിനു പുറമേ പാലക്കാട്,എറണാകുളം, തിരുവനന്തപുരം, കോഴിക്കോട് എന്നീ നഗരങ്ങളിലും ഗ്രീന്ബുക്സിന് ശാഖകളുണ്ട്. പത്തേമാരിയില് കയറി നാടുവിട്ട മലയാളികളുടെ കഥപറയുന്ന ദുബായ് പുഴ, പ്രശസ്തി നേടിക്കൊടുത്ത നോവലായ ഇരുട്ടില് ഉറങ്ങാതിരിക്കുന്നു, കടലിരമ്ബങ്ങള്, മരുഭൂമിയുടെ ജാലകങ്ങള് എന്നിവയാണ് കൃഷ്ണദാസിന്റെ കൃതികള്.